Primarul Sectorului 2, Radu Mihaiu, a crticat într-o interenție pentru emisiunea Bună, România, cu Răzvan Zamfir și Radu Buzăianu, intenția Guvernului de a oferi pensii speciale pentru primari. Radu Mihaiu se opune acestei inițiative precizând că nu este altceva decât o mită electorală:
"Un primar plătește ca restul cetățenilor taxe, impozite și contribuții la pensii. Aceste contribuții se calculează la finalul perioadei active și ajung într-o pensie normală, cum primește toată lumea. Povestea asta cu pensii speciale pentru primari este făcută pentru că Guvernul vrea să motiveze primarii să își mobilizeze activul la vot. Deci este un fel de mită electorală pentru primari. Eu nu înțeleg de ce un primar ar trebui să aibă pensie specială dar un medic nu sau un farmacist sau un IT-ist sau orice altă meserie care este plătită normal și care plătește contribuții.
Indemnizația unui primar este supusă acelorași rigori la care sunt supuse toate salariile și se plătesc contribuții pentru sănătate, contribuția la pensii. Banii aceștia se duc în fondul de pensii și la finalul perioadei active primarul poate beneficia de cât i-a revenit la fel ca orice angajat normal. Este un cadou otrăvit care perpetuează ideea că unii sunt mai special decât alții pentru că au fost aleși. De exemplu controlorii de zbor au o responsabilitate imensă, medicii au o responsabilitate imensă, toți acești oameni, dacă stăm să ne gândim au o responsabilitate imensă".
Edilul Sectorului 2 nu crede ]n argumentele Guvernului potrivit cărora pensiile speciale ar ajuta la o selecție mai bună a candidaților pentru alegerile locale:
"Dacă ne uităm la toate alegerile, cumva s-au găsit candidați de fiecare dată. Nu a rămas nicio localitate fără candidați la primărie. În acest moment indemnizația de primar nu este deloc foarte mică, cel puțin indemnizația pentru un primar de sector este una semnificativă. Din punctul meu de vedere nu justifică nevoia de pensie specială. Este doar o mită electorală pentru ca primarii să mobilizeze activele.
A fost o discuție și era o perioadă în care primarii aveau veniturile atât de mici încât erau foarte susceptibili de corupție. Această perioadă a fost demul. Astăzi nu mai este cazul, nu este deloc un salariu mic pentru un primar de Sector, este un venit semnificativ, la nivelul corporațiilor. Dacă muncește în acest moment toate zilele, un primar de Sector câștigă aproximativ 18.000 de lei net".